אושרה יצחקי

אושרה יצחקי
אושרה יצחקי (נולדה ב-27 בינואר 1959) היא סופרת ומחזאית ישראלית.

== ביוגרפיה ==

יצחקי נולדה בתל אביב. בילדותה כתבה שירים "למגירה". בזמן לימודיה בתיכון השתתפה בקורסים לכתיבה ומשחק. 

היא בוגרת תואר ראשון בספרות וחינוך ותואר שני במנהל החינוך במכללת סמינר הקיבוצים. יצחקי עבדה כמורה במקביל לניהול אירועי קהילה, מופעים, הצגות וטקסים בבתי ספר.

לצד העיסוק בחינוך הפורמלי ובכתיבת סיפורת, כתבה וביימה הצגות ילדים, טקסים, מסיבות, אירועים ומפגשי קהילה ברחבי הארץ, וכן העבירה חוגי דרמה לילדים במסגרות הבלתי פורמליות. במשך למעלה מעשור ניהלה את "כלל הפקות". בהקשר זה ניהלה וייצגה אמנים, הפיקה מגוון פעילויות ומופעים והכשירה צוותי מדריכים שנשלחו לבתי ספר ומתנ"סים וקיימו פעילויות מיצירותיה. 

יצחקי חברה באגודת הסופרים העבריים ובאקו"ם, וכיהנה כשופטת בכמה תחרויות כתיבה. ספרי הילדים שכתבה עובדו לשעות סיפור הנודדות בגני הילדים ובבתי הספר ברחבי הארץ.

== ספריה ==
* ככה אמא אומרת, ספר בהשראת בית ילדותה. הספר עוסק בדורות במשפחה מעיניה של ילדה קטנה, שלא מאמינה שהגדולים היו קטנים וגם היא תהיה סבתא. הוצאת זימזון-ספר לכל.1993
* בתיאבון - מאבות המזון, ספר שנכתב לנכדתה הבכורה. הספר עוסק במושגים באכילה נכונה בחיי היומיום. הוצאת דרורים2015
* המסיבריא שלי הספר עוסק באכילה נכונה גם בימי הולדת ובמסיבות, ובאפשרויות הבחירה המגוונות הבריאות והטעימות. הוצאת דרורים. 2016
* הפיקניק של איתמר, ספר העוסק בהכרה בפיקניק כמפגש חברתי, במרחבי הטבע בחצר ובבית. באחריות האישית להתאמת המשחקים, הפעילות והכיבוד על פי תנאי המקום בו בוחרים לערוך את הפיקניק. הוצאת צמרת2017
* אני אור, ספר עוסק בהכרה שכל אחד הוא אור בעולם. באפשרותו ובאחריותו לבחור להראות את "אורו הפנימי" - "האור שבו" באמצעות התנהגות ומעשים, באחד מסמלי האור הבולטים שהם החיוכים. בסוף הספר מגלה האמא לבנה שהוא "האור שבה". הוצאת מדיה 10, 2020
* בין הדורות, ספר הפרוזה הראשון של יצחקי - סיפורים במעגלי חיים המציינים מקרים, דילמות ומצבים המצביעים על מגוון נושאים בתקופות שונות בארץ ישראל. פעילויות ובמחשבות, המשקפות את האידאולוגיה המשתנה- בשיקולים, בהנחות היסוד ובראיית העולם, בגילאים שונים בתקופות שונות, במעגלים שבין הדורות. הסיפורים מראים הלכי רוח המסמלים תקופות שונות בארץ ישראל, מזמן הקמתה ולאורך בנייתה, מתחילתה באידאולוגיית שותפות הגורל והמשכה בתרבות השפע והתחרותיות.ארגמן מיטב. 2020

=== עיבודים של ספריה לבמה ===
כמה מספריה של יצחלי עובדו להצגות ילדים "בתיאבון מאבות המזון" וכן "פיקניק ישראלי"המוצגות במערכות החינוך.

== קישורים חיצוניים ==

* 
* אלי אשד וניקולא יוזגוף-אורבך, [https://www.yekum.org/2021/03/איך-להיאבק-בטרור-האלקטרוני-כנגד-אירוע/ איך להיאבק בטרור האלקטרוני כנגד אירועי הזום]. סרטוני נאצה בהשקת הספר "בין הדורות". יקום תרבות.
*[https://simania.co.il/authorDetails.php?itemId=331271 אושרה יצחקי], באתר סימניה
* [https://www.kolhehamon.org/post/אושרה-יצחקי-אנשים-יפים אנשים יפים], מאת אושרה יצחקי בכתב העת "קול ההמון"
* [http://merhav.nli.org.il/primo_library/libweb/action/search.do;jsessionid=E51F45DC078F18AE3AADD937BDE18A1B?fn=search&vl(freeText0)=יצחקי+אושרה&tab=unified_tab&mode=Advanced&scp.scps=scope%3A(NNL03_CJA)%2Cscope%3A(NNL_YBZ)%2Cscope%3A(NNL_MUSIC_AL)%2Cscope%3A(NNL_ALEPH)%2Cscope%3A(RAMBI)%2Cscope%3A(NNL_ARCHIVE_AL)%2Cscope%3A(ALEK)%2Cscope%3A(EPHEMERA)%2Cscope%3A(PENN)%2Cscope%3A(ZALMANIA)%2Cscope%3A(BITMUNA)%2Cscope%3A(NNL_CAHJP)%2Cscope%3A(NNL-Journals)%2Cscope%3A(NNL01_Wahrman)&vid=&ct=suggestedSearch&vl(127845568UI3)=all_items&vl(1UIStartWith0)=exact&vl(127845565UI0)=creator אושרה יצחקי] באתר הספרייה הלאומית
* מארי רוזנבלום, [https://bkiovnhroh1.com/page3828.asp הצצה אל עולמה הספרותי של אושרה יצחקי.] בכיוון הרוח
* [https://saritp.blogspot.com/2018/03/blog-post_48.html סקירה על ספרי אושרה יצחקי] באתר "לבזבז באהבה" 31 במרץ 2018
*הפינה של פנינה. [https://pninaweb.blogspot.com/2018/03/blog-post_25.html שני ספרי ילדים מאת אושרה יצחקי]. 25 במרץ 2018

== הערות שוליים ==

קטגוריה:אנשי חינוך ישראלים
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:נשות חינוך ישראליות
קטגוריה:סופרות ישראליות
קטגוריה:סופרות כותבות עברית
קטגוריה:סופרים ישראלים
קטגוריה:סופרים כותבי עברית
קטגוריה:ישראלים שנולדו ב-1959
קטגוריה:ישראליות שנולדו ב-1959